钦定古今图书集成/明伦汇编/交谊典/第093卷 > 礼记 > 《曲礼》
## 钦定古今图书集成/明伦汇编/交谊典/第093卷 > 礼记 > 《曲礼》

敖不可长。

〈疏〉“《敖》不可长”者，敖者，矜慢在心之人。长者，行敖著迹之称。夫矜我慢物，中人不免，若有心而无迹，则于物无伤。若迹著而行用，则侵虐为甚。倾国亡家，必由乎此，故戒不可长。〈集说〉蓝田吕氏曰：“敖者，人之所自恃也，长之则慢物，一命而吕旅，再命而车上舞，三命而名诸父，长敖者也。”马氏曰：“敖不可长者，欲消而绝之也。”严陵方氏曰：“心有所放之谓敖，有所放而不能禁，则慢矣。”金华应氏曰：“矜己陵物为敖，而其病根则生乎志满，志大则常虚而能容物，志小则易满而能拒物。彼敖者自以己大”而物小，孰知乃所以为己之小哉。